Օուեն Ուիլանս Ռիչարդսոն

Օուեն Ուիլանս Ռիչարդսոն (, ), անգլիացի ֆիզիկոս, Լոնդոնի թագավորական ընկերության՝ անդամ (1913)։

Ավարտել է Քեմբրիջի համալսարանը (1900)։ 1900—1906 թվականներին աշխատել է Կավենդիշի լաբորատորիայում։ 1906—1913 թվականներին՝ Պրինստոնի համալսարանի պրոֆեսոր։ 1914 թվականից աշխատել է Լոնդոնի համալսարանում (1914—1924 թվականներին՝ պրոֆեսոր, 1924—1944 թվականներին՝ ֆիզիկական հետազոտությունների ղեկավար, 1944 թվականից՝ պատվավոր պրոֆեսոր)։ Աշխատանքները վերաբերում են հիմնականում ջերմաէլեկտրոնային էմիսիային։ 1901 թվականին գտել է ջերմաէլեկտրոնային էմիսիայի հոսանքի խտության կախումը մետաղի մակերևույթի ջերմաստիճանից։ Զբաղվել է նաև ֆոտոէլեկտրական երևույթի, քիմիական ազդակների ներգործությամբ էլեկտրոնների էմիսիայի ուսումնասիրությամբ, մագնիսականության, քվանտային տեսության, սպեկտրոսկոպիայի, ռենտգենյան ճառագայթների ֆիզիկայի հարցերով։ 1928 թվականին ստացել է Ֆիզիկայի Նոբելյան մրցանակը։

Ծանոթագրություններ 

Անգլիացի ֆիզիկոսներ
Անգլիացի պրոֆեսորներ
Ֆիզիկոսներ այբբենական կարգով
Անգլիացի նոբելյան մրցանակակիրներ
20-րդ դարի ֆիզիկոսներ
Տեսական ֆիզիկոսներ
Քեմբրիջի համալսարանի շրջանավարտներ
Պրուսիայի գիտությունների ակադեմիայի անդամներ
Ամերիկացի ֆիզիկոսներ
Շվեդիայի գիտությունների թագավորական ակադեմիայի անդամներ